cyanic-selkie/wikianc huggingface dataset:
J.W. van der Rijst
Wetenswaardig
Bronne verskil oor van der Rijst se geboortedatum. Sommige Bronne dui 15 en nie 16 Januarie aan as sy geboortedag, terwyl die jaartal ook verskil tussen 1812 en 1828. Dit wil egter voorkom asof 1828 die meer waarskynlike geboortejaar was. Volgens die doodsertifikaat (https://familysearch.org/ark:/61903/3:1:3Q9M-CSQ8-73SH-F?i=2161&cat=331262) word sy ouderdom as 76 jaar aangegee, wat klop met ’n geboortejaar van 1828.
David Bradley (Engelse akteur)
David Bradley (gebore 17 April 1942) is 'n Engelse akteur. Hy is bekend vir sy rolle in die rolprente Harry Potter and the Sorcerer's Stone (2001), Hot Fuzz (2007), Harry Potter and the Deathly Hallows: Part 2 (2011), en The World's End (2013).
Kommadagga
Kommadagga (voorheen ook bekend as Van Riebeeckweg) is 'n klein nedersetting 28 km wes-noordwes van Riebeek-Oos en 49 km noord van Paterson. Die naam is Khoekhoen wat waarskynlik "osland" of "osheuwel" beteken. Die oorsprong is onseker.
Erica karooica
Erica karooica is 'n plant wat tot die genus Erica behoort en inheems aan die Wes-Kaap is.
Jiangmen
Jiangmen (Chinees: 江门) is 'n stad in die Chinese provinsie Guangdong met 'n bevolking van 4 448 871 in 2010.
Die stad is in die suidooste van China naby die monding van die Parelrivier in die Suid-Chinese See geleë. Jiangmen is wes van Hongkong en Shenzhen, noord van Macau en suid van Kwangtsjou geleë. Dit is die tuisdorp van baie oorsese Chinese.
36ste Oscar-toekenningsaand
Die 36ste Oscar-toekenningsaand is op 13 April 1964 deur die Academy of Motion Picture Arts and Sciences in Santa Monica, Kalifornië, gehou om erkenning te gee aan die rolprente van 1963. Die aanbieder was Jack Lemmon.
Die wenner van die Oscar vir beste prent, Tom Jones, is die enigste prent nog wat drie benoemings vir beste vroulike byspeler gekry het. Dit het ook die rekord geëwenaar van vyf onsuksesvolle akteursbenoemings wat in 1958 deur Peyton Place opgestel is.
Die wenner van die Oscar vir beste aktrise was uniek. Hoewel sy ’n byrol gespeel het en relatief min tyd op die skerm was, het Patricia Neal die kategorie gewen vir Hud. Dié prent was ook die laaste een nog wat twee akteurspryse gewen het sonder dat dit vir beste rolprent benoem is.
Op 71 was Margaret Rutherford die oudste wenner van ’n Oscar vir beste vroulike byspeler. Sy was maar die tweede persoon oor 70 toe sy ’n Oscar wen. Die ander persoon was Edmund Gwenn. Sidney Poitier was die eerste swart Amerikaner wat ’n Oscar vir beste akteur gewen het.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Scombridae
Scombridae is 'n vis-familie wat hoort tot die orde Perciformes. Die tunas, makriel en bonito is deel van die familie. Daar is 15 genera met ten minste 51 spesies wat hoort tot dié familie. Agtien van die spesies kom aan die Suid-Afrikaanse kus voor.
Gold-strand
Gold strand was een van die vyf strande wat die Geallieerdes gebruik het op D-dag tydens Operasie Overlord tydens die Tweede Wêreldoorlog op 6 Junie 1944. Dit is die middelste van die vyf strande. Britse troepe het hier aan land gegaan.
Teen die einde van D-dag het 25,000 troepe hier aan land gegaan. Die dorpie, Arromanches, een van die eerste dag doelwitte is verower.
Die ander vier strande is Juno, Sword, Omaha en Utah.
Shar Jackson
Shar Jackson (gebore 31 Augustus 1976) is 'n Amerikaanse aktrise en vervaardiger. Sy is bekend vir haar rolle in die rolprente Good Burger (1997) en Love & Basketball (2000), en in die televisiereekse My So-Called Life (1994) en Moesha (1996).
Orde van die Rosekruis
Die orde van die Rosekruis is 'n hermatiese esoteriese orde wat vir die eerste keer in die 17de eeu gedokumenteer is. Die orde was glo gestig om meer hulp aan humanitêre geestesontwikkeling te bied. Die broeders van die Rosekruis met hulle wortels in westerlike tradisie word glo deur studente van metafisika as 'n belangrike komponent van hermatiese westerlike Alchemie na die uitkoms van Dante se Komedie (1308–1321) beskou. Alhoewel navorsers glo dat die groep 'n oorsprong in Duitse Protestantisme tussen 1607–1616 gehad het, toe 'n geheime tog alomgesirkuleerde pamflet in Europa versprei was genaamd Fama Fraternitatis Rosae Crucis Confessio Fraternitatis. Hierdie pamflet het glo 'n groot invloed oor die tydperk gehad, dat die geskiedkundige Frances Yates, die 17de eeu as die eeu van Rosekruis inspirasie beskryf het.
Oorsprong
In die 17de eeu is 3 Rosekruis manuskripte versprei naamlik: Fama Fraternitatis in 1614, Confessio Fraternitatis in 1615 en die Alchemiese troue van Christian Rosenkreutz in 1616. Saam het die manuskripte is die legende van 'n Duitse pelgrim genaamd C.R.C. (later bekend as Christian Rosenkreutz) beskryf. Die derde manuskrip vertel die storie van hoe Christian Rosenkreutz in die ooste onder verskeie okkultiese meesters gestudeer en die orde van die Rosekruis gestig het. Die oorspronklike missie van die orde was om 'n universele reformasie van die mensdom na vore te bring.
Die oorspronklike orde het oor 8 lede beskik en na die dood van Christian Rosenkreutz het die orde verdwyn maar weer in die 17de eeu na vore getree na die sirkulasie van die manuskripte. Die manuskripte was vol simboliese interpretasies en het 'n groot invloed gehad op die Europese denke. Alhoewel die manuskripte nie die geboortejaar van Rosenkreutz aandui nie, het die Confessio Fraternitatis die jaar 1378 beskou as die jaar van die geboorte van ons Christelike vader(Christian Rosenkreutz) en gemeen dat sy afsterwe in 1484 was. Baie aanhangers van die orde het geglo dat die orde in 1407 deur Rosenkreutz gestig was, maar die meeste geleerdes dink vandag dat Christian Rosenkruetz eerder gesien moet word as allegorie eerder as geskiedkundige werklikheid.
Hedendaagse ideologie
Danksy die komplekse en subjektiewe idees wat die manuskripte bevat is daar verskillende perspektiewe daaroor by kontemporêre Rosekruisvolgelinge. Sommige aanvaar die legende as geloofwaardig en letterlik, andere sien dit as figuurlik. Volgens die figuurlike interpretasie kan daar vergelykings getrek word tussen Christian Rosenkreuz en Francis Bacon. Vandag is daar verskeie organisasies wat gestig is vir die studie van die Rosekruis idees. Moderne kenners meen egter dat geen van hierdie organisasies hulle direk kan verbind tot die 17de eeuse Orde van die Rosekruis nie.
Moderne organisasies wat hulle direk verbind aan die leringe van die Orde van die Rosekruis is:
Drukpers
'n Drukpers is 'n toestel waarmee ink op 'n eweredige manier op 'n oppervlak, soos papier of lap, aangebring kan word. Die uitvinding van verspreiding van die drukpers was een van die invloedrykste gebeure in die tweede millennium en het die manier waarop mense hulle wêreld verstaan en beskryf gewolusioneer en die moderne era ingelui. Die drukpers is rondom 1440 in die Heilige Romeinse Ryk deur die Duitser Johannes Gutenberg uitgevind. Dit was op die reeds bestaande skroefpers gebaseer. Gutenberg, 'n goudsmid, het 'n volledige drukstelsel ontwikkel waardeur hy die drukproses vervolmaak het deur bestaande tegnologieë aan te pas en sy eie uitvindings te gebruik. Die drukpers het binne dekades na meer as tweehonderd stede in twaalf Europese lande versprei. Teen 1500 was drukperse regoor Wes-Europa in gebruik en is daar reeds meer as twintig miljoen boekdele gedruk. In die 16e eeu het hierdie syfer na 'n beraamde 150 tot 200 miljoen gestyg. Die drukpers het so sinoniem met die drukkersbedryf geraak dat dit aan 'n hele nuwe media-afdeling sy naam gegee het, naamlik die pers.
Gedurende die Renaissance het die koms van meganiese beweegbare letterdrukkuns die era van massakommunikasie ingelui wat die struktuur van die samelewing permanent verander het: Die relatief onbeperkte sirkulasie van inligting en (rewolusionêre) idees het grense oorgesteek, die massas by die Hervorming betrek en die mag van politieke en godsdienstige maghebbers bedreig. Die skerp toename in geletterdheid het die geletterde elite se monopolie op onderwys en geleerdheid verbreek en die opkomende middelklas versterk. Toe die handaangedrewe Gutenberg-styl drukpers in die 19e eeu deur die stoomaangedrewe rolperse vervang is, kon daar op industriële skaal gedruk word.
Drukkunsrewolusie
Die drukkunsrewolusie kan vanuit 'n kwantitatiewe perspektief benader word waarvan die fokus op die druk-uitset en die verspreiding van verwante tegnologie val. Dit kan ook ontleed word in terme van die manier waarop die wye sirkulasie van inligting en idees as 'n "agent van verandering" (Eisenstein) in Europa en die wêreldgemeenskap gedien het.
Massaproduksie en die verspreiding van gedrukte boeke
Die Europese boekuitset het binne die bestek van vier eeue van 'n paar miljoen na ongeveer een miljard kopieë gestyg. Die heruitvinding van meganiese beweegbare letterdrukwerk het binne 'n paar dekades tot 'n groot toename in drukaktiwiteite regoor Europa gelei. Teen die einde van die 15e eeu het die drukpers van 'n drukkery in Mainz, Duitsland, na ongeveer 270 stede in Sentraal-, Wes- en Oos-Europa versprei. Reeds in 1480 was drukperse in 110 verskillende stede in Duitsland, Italië, Frankryk, Spanje, Nederland, België, Switserland, Engeland, Boheme en Pole in gebruik. Sedertdien word daar aanvaar dat "die gedrukte boek in universele gebruik in Europa" was.
Teen 1500 het die drukperse wat in Wes-Europa gebruik is, reeds meer as twintig miljoen kopieë gelewer. Gedurende die volgende eeu het hulle uitset tienvoudig vermeerder na 'n geskatte 150 tot 200 miljoen kopieë.
Europese drukperse kon in 1600 reeds 3 600 bladsye per werksdag lewer. In Oos-Asië, waar daar steeds gedruk is deur die agterkant van 'n papier met die hand op 'n bladsy te vryf, was daar slegs 'n uitset van veertig bladsye per dag.
Die reuse drukkapasiteit het beteken dat individuele outeurs nou topverkopers kon word: Minstens 750 000 eksemplare van Erasmus se werk is gedurende sy leeftyd verkoop (1469–1536). Vroeg in die Hervorming het die rewolusionêre potensiaal van grootmaat drukwerk die adel en kerk onkant betrap. Van 1518 tot 1524 het die publikasie van boeke in Duitsland alleen sewevoudig toegeneem; tussen 1518 en 1520 is 300 000 van Luther se werke in gedrukte vorm versprei.
Die snelheid van tipografiese teksproduksie, sowel as die skerp daling van eenheidskoste, het tot die publikasie van die eerste koerante gelei. Dit het 'n hele nuwe kanaal vir die oordra van eietydse inligting aan die publiek geskep.
'n Blywende nalatenskap is die hoogaangeskrewe drukwerk van vóór die 16de eeu wat deur baie van die vooraanstaande biblioteke in Europa en Noord-Amerika versamel word.
Sirkulasie van inligting en idees
Die drukpers was ook 'n faktor in die totstandkoming van 'n gemeenskap wetenskaplikes wat hulle ontdekkings deur die publikasie van akademiese tydskrifte kon deel. Dit het weer tot die wetenskaplike rewolusie aanleiding gegee. As gevolg van die drukpers het outeurskap meer sinvol en winsgewend geraak. Dit was skielik belangrik om te weet wie wat gesê of geskryf het, en wat die presiese formulering en datum van komposisie was. Dit het die presiese aanhaling van verwysings moontlik gemaak en tot hierdie reël gelei: "Een Outeur, een werk(titel), een stuk inligting" (Giesecke, 1989; 325). Voorheen was die outeur minder belangrik; een kopie van Aristoteles wat in Parys gemaak is, sou nie presies identies aan die een in Bologna wees nie. Voor die koms van die drukpers het die outeur se naam heeltemal verlore gegaan. Aangesien die drukproses het dat dieselfde inligting op dieselfde bladsye verskyn, het bladsynommers, inhoudsopgawes en indekse algemeen geword, al was dit nie voorheen onbekend nie. Die leesproses het ook verander; mondelinge lees het deur die loop van verskeie eeue na privaat stillees oorgeskakel. Die groter beskikbaarheid van gedrukte materiaal het ook tot 'n dramatiese styging in die volwasse geletterdheid regoor Europa gelei.
Die drukpers was 'n belangrike stap in die demokratisering van kennis. Binne 50 of 60 jaar sedert die uitvinding van die drukpers is die volledige klassieke kanon herdruk en deur die hele Europa versprei (Eisenstein, 1969;52). Noudat meer mense toegang tot kennis, oud en nuut, gehad het, kon meer mense hierdie werke bespreek. Noudat die produksie van boeke 'n meer kommersiële bedryf was, is die eerste kopieregwette ingestel om dit wat ons nou intellektuele eiendomsregte noem, te beskerm. Aan die ander kant is die drukpers gekritiseer vir die verspreiding van inligting wat moontlik nie korrek was nie.
'n Tweede gevolg van hierdie popularisasie van inligting was die afname van Latyns as taal van die meeste gepubliseerde werke. Dit is deur die spreektaal van elke gebied vervang met die gevolg dat die verskeidenheid gepubliseerde werk toegeneem het. Die gedrukte woord het ook daartoe bygedra om die spelling en sinsbou van hierdie spreektale te standaardiseer en hulle veranderlikheid eintlik laat "afneem". Hierdie stygende belangrikheid van nasionale tale teenoor pan-Europese Latyns is as een van die oorsake van die opkoms van nasionalisme in Europa beskou.
Boekdrukkuns as 'n kunsvorm
Die boekdrukkuns was jare lank as 'n ware kunsvorm beskou. Lettersettery of die plasing van letters op die bladsy, insluitend die gebruik van ligature, is van meester na vakleerling oorgedra. In Duitsland is die kuns van lettersettery "swart kuns" genoem, 'n sinspeling op die inkbedekte drukkers. Dit is grootliks deur gerekenariseerde setwerkprogramme vervang wat dit maklik maak om soortgelyke resultate vinniger en met minder fisieke arbeid te verkry. Sommige praktisyns het voortgegaan om boeke volgens Gutenberg se manier te druk. Daar is byvoorbeeld 'n jaarlikse kongres vir tradisionele boekdrukkers in Mainz, Duitsland.
Sommige teoretici, soos McLuhan, Eisenstein, Kittler en Giesecke, meen dat 'n "alfabetiese monopolie" uit die drukkuns ontstaan het, met die gevolg dat die "visuele" uit die samelewing verdwyn het. Ander outeurs beklemtoon dat gedrukte werke self 'n visuele medium is. Moderne ontwikkelinge in die drukkuns het die rol van illustrasies laat herleef.
Industriële drukperse
Aan die begin van die Industriële Rewolusie was die meganika van die Gutenberg-styl drukpers in wese onveranderd, maar nuwe materiale en innovasies het die effektiwiteit daarvan mettertyd verbeter. Teen 1800 het Lord Stanhope 'n drukpers van gietyster gebou wat die krag wat benodig is, met 90% verminder het en die grootte van die gedrukte oppervlak verdubbel het. Met 'n kapasiteit van 480 bladsye per uur het dit die uitset van die ou drukpers verdubbel. Nietemin het die beperkings van die tradisionele drukmetodes duidelik geword. Twee idees het die ontwerp van die drukpers dramaties verander: Eerstens die gebruik van stoomkrag vir die aandrywing van masjinerie, en tweedens die vervanging van die plat drukvlak met die rotasiebewegings van silinders. Albei elemente is vir die eerste keer deur die Duitse drukker Friedrich Koenig suksesvol geïmplementeer in 'n reeks drukpersontwerpe wat tussen 1802 en 1818 geskep is.
Toe die stoomaangedrewe rolpers in 1843 in die Verenigde State deur Richard M. Hoe uitgevind is, kon miljoene kopieë van 'n bladsye op 'n dag gedruk word. Ná die oorskakeling na gerolde papier het die massaproduksie van gedrukte werke floreer aangesien die deurlopende voer van papier die drukmasjiene in staat gestel het om baie vinniger te loop.
John Komlos
John Komlos (gebore 28 Desember 1944) is 'n Amerikaanse ekonomiese historikus van Hongaarse afkoms en agtien jaar voormalige houer van die leerstoel vir ekonomiese geskiedenis aan die universiteit van München. In die 1980's was Komlos instrumenteel in die ontstaan van antropometriese geskiedenis, die studie van die effek van ekonomiese ontwikkeling op menslike biologiese uitkomste soos fisiese gestalte.
Loopbaan
Komlos het 'n PhD in die geskiedenis (1978) en 'n tweede PhD in ekonomie (1990) aan die universiteit van Chicago behaal, waar hy deur die ekonomiese historikus Robert Fogel beïnvloed is om die ekonomiese geskiedenis van menslike liggaamlike gestalte te ondersoek. Komlos noem hierdie nuwe vakgebied 'antropometriese geskiedenis' in 1989. Hy was 'n mede-student aan die Carolina Population Centre van die Universiteit van Noord-Carolina in Chapel Hill van 1984 tot 1986. Komlos het ook klas gegee aan instellings soos Harvard-universiteit, Duke-universiteit, universiteit van Noord-Carolina by Chapel Hill, universiteit van Wene, en die Weense universiteit vir ekonomie. Hy was agtien jaar lank professor in ekonomie en ekonomiese geskiedenis aan die universiteit van München voor sy aftrede. Hy is ook die hoofredakteur van Economics and Human Biology in 2003. Komlos is in 2013 verkies tot 'n genoot van die Cliometric Society. Komlos blog ook vir PBS oor huidige ekonomiese aangeleenthede en het onlangs 'n ekonomie handboek geskryf.
Leslie Bradley
Leslie Bradley (1 September 1907 – 20 Julie 1974) was 'n Engelse akteur. Hy was bekend vir sy rolle in die rolprente Time Flies (1944), Anna Karenina (1948), The Crimson Pirate (1952), en Attack of the Crab Monsters (1957).
Ashlynn Yennie
Ashlynn Yennie (gebore 15 Mei 1985) is 'n Amerikaanse aktrise, skryfster, en vervaardiger. Sy is bekend vir haar rolle in die rolprent The Ghost and The Whale (2017) en in die televisiereekse NCIS (2003) en Undateable (2014).
Öland
Öland is 'n eiland in die Oossee. Teen 1 342 km² is dit die tweede grootste eiland wat aan Swede behoort, na Gotland. Dit is deel van die Kalmar Län.
Dit is die eiland van die:
De Kade
De Kade is ’n nedersetting in die munisipaliteit Ede in die provinsie Gelderland in Nederland.
Kofi Siriboe
Kofi Siriboe (gebore 2 Maart 1994) is 'n Amerikaanse akteur. Hy is bekend vir sy rolle in die rolprente Whiplash (2014), Straight Outta Compton (2015), en Girls Trip (2017), en in die televisiereeks Queen Sugar (2016).
Popmusiek
Popmusiek is 'n genre van populêre musiek wat ontstaan het in sy moderne vorm in die VSA en die Verenigde Koninkryk gedurende die middel-1950's. Die terme "populêre musiek" en "popmusiek" is dikwels afwisselend gebruik, hoewel die eersgenoemde al die musiek beskryf wat gewild is en sluit verskillende style in. "Pop" en "rock" was min of meer sinonieme terme tot in die laat 1960's, toe hulle baie ver van mekaar wegbeweeg het.
Hoewel baie van die musiek wat op treffersparades verskyn, as popmusiek beskou word, word die genre eintlik volgens ander eienskappe gedefinieer. Popmusiek leen dikwels elemente van ander style soos stedelike kontemporêr, dans, rock, Latynse musiek, en country-musiek; nietemin is daar baie belangrike elemente wat popmusiek definieer. Die identifisering van faktore sluit gewoonlik kort tot medium-lengte liedjies in wat in 'n basiese formaat geskryf is (dikwels die vers-refrein struktuur), sowel as die algemene gebruik van herhalende koorgedeeltes, melodiese musiek en aanvangsfrases.
Definisies en etimologie
David Hatch en Stephen Millward definieer popmusiek as "'n liggaam van musiek wat onderskei kan word van die gewilde, jazz en folkmusiek". Volgens Pete Seeger, is popmusiek "professionele musiek wat trek op beide folkmusiek en beeldende kunste- musiek". Hoewel popmusiek beskou word as net die treffers op die treffersparade, is daar wel popmusiek wat minder bekend ook is. Die treffersparade bevat liedjies uit 'n verskeidenheid van bronne, insluitend klassieke, jazz en rock. Popmusiek word gesien as 'n genre en ontwikkel afsonderlik. Daarom kan die term "popmusiek" gebruik word om 'n afsonderlike genre te beskryf, of wanneer daar verwys word na enkelsnitte wat gewild is onder tieners of om 'n onderskeid te tref tussen wat rock en popmusiek behels.
Popmusiek ontwikkel voortdurend en saam daarmee ook die definisie van wat popmusiek is. Volgens die musiekskrywer, Bill Lam, word populêre musiek gedefineer as "die musiek sedert industrialisering in die 1800's wat die meeste in lyn is met die smaak en belange van die stedelike middelklasgroep." Die term "popliedjie" is die eerste keer gebruik in 1926, in die sin van 'n stuk van musiek. Hatch en Millward dui daarop dat baie van die gebeure in die geskiedenis van die opname in die 1920's gesien kan word as die geboorte van die moderne popmusiek industrie, insluitend in die country, blues, en hillbilly musiek. Volgens die webwerf van The New Grove Dictionary of Music and Musicians, het die term popmusiek ontstaan in Brittanje in die middel van die 1950's as 'n beskrywing vir rock en roll en die nuwe jeugmusiek wat dit beïnvloed het. The Oxford Dictionary of Music meld dat, terwyl popmusiek se vroeë betekenis verwys het na 'n wye gehoor sedert die laat 1950's, het popmusiek egter later meer bekend geword as nie-klassieke musiek, gewoonlik in liedjies uitgebeeld soos dié van The Beatles, The Rolling Stones, ABBA ensovoorts. Grove Musiek Online bepaal ook dat "[...] in die vroeë 1960's, [die term] popmusiek terminologies meegeding het met klopmusiek [in Engeland], terwyl die dekking in die Verenigde State van Amerika oorvleuel het met rock en roll (en tans is dit steeds die geval)".
Vanaf ongeveer 1967 is die term popmusiek toenemend gebruik in opposisie tot die term rock musiek. Terwyl die rock-genre strewe na egtheid en 'n uitbreiding van die moontlikhede van populêre musiek, is popmusiek meer kommersieël en toeganklik van aard. Volgens die Britse musikoloog, Simon Frith, word popmusiek vervaardig as 'n kwessie van ondernemingsgees, eerder as kuns en is ontwerp om in almal se smaak te val. Frith voeg by dat die enigste beduidende ambisie agter popmusiek wins en kommersiële beloning is en dat dit in musiekterme eintlik baie konserwatief is. Popmusiek word verskaf en dit vloei van bo af (radioprogramme, konserte en platemaatskappye) eerder as van onder af en word professioneel vervaardig en verpak.
Eienskappe
Volgens Frith is die eienskappe van popmusiek ten doel om die breë publiek te betrek, eerder as 'n sub-kultuur of ideologie en om eerder klem op vakmanskap te plaas as formele artistieke eienskappe. Die musiekgeleerde Timoteus Warner, het gesê dit het gewoonlik 'n klem op die opname, produksie en tegnologie, eerder as op lewendige uitvoerings; 'n neiging om oor bestaande tendense te besin eerder as om deel te wees van progressiewe ontwikkelings; en het ook ten doel om gehore aan te moedig om te dans en gebruik dans-georiënteerde ritmes. Die belangrikste medium van popmusiek is die lied, dikwels tussen twee en 'n half en drie en 'n half minute in lengte, oor die algemeen gekenmerk deur 'n konsekwente en opvallende ritmiese element, 'n hoofstroom-styl en 'n eenvoudige tradisionele struktuur. Algemene variante sluit die vers-refrein vorm en die twee-en-dertig-balk vorm in, met 'n fokus op die melodieë, slim invalshoeke en 'n koor wat melodies kontrasteer met die ritme en harmonie van die vers. Die ritme en die melodieë is geneig om eenvoudig te wees, met 'n beperkte harmoniese begeleiding. Die lirieke van moderne popliedjies fokus tipies op eenvoudige temas – dikwels liefde en romantiese verhoudings – hoewel daar uitsonderings is.
Tegnologie en media
In die 1940's het verbeterde mikrofoonontwerpe toegelaat om 'n meer intieme sangstyl te bied en tien of twintig jaar later was goedkoper en meer duursame 45 rpm plate vir enkelsnitte beskikbaar. Dit het 'n revolusionêre gevolg gehad op die manier waarop popmusiek versprei is; dit het bygedra om popmusiek te help beweeg na plate/radio/film en kunstenaars het in sterre ontaard. Nog 'n tegnologiese verandering was die wydverspreide beskikbaarheid van televisie in die 1950's; met televisieoptredes, het popsterre 'n visuele teenwoordigheid gehandhaaf. In die 1960's het die bekendstelling van 'n goedkoop, draagbare transistorradio beteken dat tieners in die ontwikkelde wêreld kon luister na musiek buite hul huise. Teen die vroeë 1980's was die bevordering van popmusiek grootliks beïnvloed deur die opkoms van musiektelevisie-kanale soos MTV, wat ten gunste van die kunstenaars soos Michael Jackson en Madonna was, wat 'n sterk visuele aantrekkingskrag gehad het.
Vanaf die 1960's kon meer as een snit op 'n plaat opgeneem word en vanaf die 1980's kon snitte digitaal verwerk word; hierdie vooruitgang het popmusiek verder gewild gemaak. Gedurende die middel-1960's het popmusiek herhaalde aanslae in nuwe klanke, style en tegnieke gemaak wat luisteraars geïnspireer het. Die woord "progressief" was dikwels gebruik en daar was gepoog om elke nuwe lied as 'n "vordering" te sien op die vorige een. Musiekkritikus Simon Reynolds, skryf dat aan die begin van 1967 daar 'n verdeling gekom het tussen "progressiewe" popmusiek en "treffersparade popmusiek", die skeiding was ook oor die algemeen tussen meisies en seuns, middelklas en werkersklas.
Die laaste helfte van die 20ste eeu sluit in 'n grootskaalse tendens in die Amerikaanse kultuur waarin die grense tussen kuns en popmusiek toenemend vervaag het. Tussen 1950 en 1970, was daar 'n debat van pop teenoor kuns. Sedertdien het sekere musiekpublikasies die musiek omhels, die tendens is verwys na as "poptimisme".
Stilistiese evolusie
Dwarsdeur sy ontwikkeling het popmusiek invloede geabsorbeer van ander genres van gewilde musiek. Vroeë popmusiek was gesetel op die sentimentele ballade, het sy vokale harmoniese invloede van gospelmusiek gekry, instrumente van jazz en rockmusiek is gebruik, orkeste van klassieke musiek en tempo van dansmusiek was duidelik, met 'n elektroniese musiekagtergrond en ritmiese elemente van hip-hop musiek en gedeeltes van kletsrym was alles deel van hierdie genre. In 2016 het 'n studie van Scientific Reports meer as 464 000 opnames bestudeer van populêre musiek tussen 1955 en 2010 en gevind dat sedert die 1960's, popmusiek 'n mindere verskeidenheid toonhoogtes en progressie toon, die musiek het harder begin word, minder diverse tegnieke met opnames en klank. Scientific American se John Matson berig dat hierdie "blyk om te ondersteun die gewilde anekdotiese waarneming dat popmusiek van weleer "beter" is, of ten minste meer gevarieerd, as vandag se top-40 treffers". Maar hy het ook opgemerk dat die studie dalk nie heeltemal verteenwoordigend was van die pop in elke geslag nie.
In die 1960's het die meerderheid van die hoofstroompopmusiek in twee kategorieë geval: kitaar, trom en basgroepe of sangers gerugsteun deur 'n tradisionele orkes. Sedert vroeg in dié dekade, was dit algemeen vir popvervaardigers, liedjieskrywers, en ingenieurs om vrylik te eksperimenteer met musikale vorme, orkeste, weergalming, en ander klank-effekte. Sommige van die bekendste voorbeelde is Phil Spector se Wall of Sound en Joe Meek se gebruik van tuisgemaakte elektroniese klankeffekte vir tonele soos The Tornados. Op dieselfde tyd het popmusiek op die radio weggeskuif van verfynde Tin Pan Alley na meer eksentrieke liedjieskryf en rock kitaar, simfoniese snare, en horings gespeel deur groepe wat behoorlik daarvoor toegerus was om in ateljees op te neem. 'n Studie in 2019 wat deur die Universiteit van New York gedoen is, waar 643 deelnemers moes uitwys hoe gewild 'n popliedjie is, het liedjies van die 1960's getoon as die liedjies wat die beste onthou word, teenoor liedjies vanaf die jare 2000 tot 2015.
Internasionale verspreiding
Popmusiek is oorheers deur die Amerikaners en (vanaf die middel-1960's) die Britse musiekbedrywe, wie se invloed popmusiek in 'n internasionale monokultuur omskep het, maar die meeste streke en lande het hul eie vorm van popmusiek, soms word plaaslike weergawes vervaardig van breër tendense met plaaslike eienskappe. Sommige van hierdie tendense (byvoorbeeld Europop) het 'n beduidende impak op die ontwikkeling van die genre.
Volgens Grove Musiek Online, het Westerse popstyle regoor die wêreld versprei en dit word deur plaaslik aangepas in elke land om by verskillende kulture aan te pas. Sommige nie-Westerse lande, soos Japan, het 'n vooruitstrewende popmusiekindustrie, die meeste van dit is gewy aan die Westerse-styl pop. Die verspreiding van dié popmusiek is onder andere geïnterpreteer as verteenwoordigend van die prosesse van homogenisering, modernisering, kreatiewe aanwending, kulturele imperialisme, of 'n meer algemene proses van globalisering.
Skai Jackson
Skai Jackson (gebore 8 April 2002) is 'n Amerikaanse aktrise. Sy is bekend vir haar rolle in die rolprente The Rebound (2009), Arthur (2011), en The Smurfs (2011), en in die televisiereeks Jessie (2011).
Shepard Menken
Shepard Menken (2 November 1921 – 2 Januarie 1999) was 'n Amerikaanse akteur, regisseur, en vervaardiger. Hy was bekend vir sy rolle in die rolprente Killers from Space (1954) en South Seas Adventure (1958), en in die televisiereeks I Spy (1965).
Eric Bransby Williams
Eric Bransby Williams (1900 – 1994) was 'n Engelse akteur. Hy was bekend vir sy rolle in die rolprente The Hound of the Deep (1926), Jungle Woman (1926), Easy Virtue (1928), en When Knights Were Bold (1929).
Gwendoline Yeo
Gwendoline Yeo (gebore 10 Julie 1977) is 'n Amerikaanse aktrise. Sy is bekend vir haar rolle in die televisiereekse Desperate Housewives (2004) en American Crime (2015).
Grootglansspreeu
Die grootglansspreeu (Lamprotornis australis) is 'n amper endemiese algemene standvoël in savanne en droë breëblaarboomveld. Die voël is 32 cm groot en weeg 112–128 gram. In Engels staan dit bekend as die Burchell's Starling.
Mooigussie
Die Mooigussie (Chaetodon guttatissimus) is 'n vlindervis wat voorkom aan die ooskus van Afrika vanaf Kenia tot by die Aliwal-bank. In Engels staan die vis bekend as die Gorgeous gussy.
Voorkoms
Die vissie word tot 12 cm lank en kom in koraal- en rotsriwwe voor, van 1 - 70 m water. Die liggaam is bleekwit en vol kolletjies. Die rugvin is gelerig tot oranje van kleur en daar is 'n swart streep deur die middel van die stertvin. Daar is ook 'n swart streep van die dorsale vin af tot onder oor die oë. Die latynse naam guttatissimus beteken 'met baie kolletjies'.
Safa en Marwa
250px|duimnael|Safa in die [[Al-Masdjid al-Haram, Mekka.]] Safa en Marwa (Arabies: الصفا Aṣ-Ṣafā, المروة al-Marwah) is twee klein heuwels wat nou in die Al-Masdjid al-Haram in Mekka, Saoedi-Arabië, geleë is. Moslems loop sewe keer heen en weer tussen die heuwels tydens die bedevaarte hadj en oemra.
Geskiedenis
In die Islamitiese tradisie het Allah vir Abraham opdrag gegee om sy vrou Hagar en hul seun Ismael alleen in die woestyn te los, tussen Safa en Marwa. Toe hul voorraad opraak, het Hagar gaan water soek. Om makliker en vinniger te loop het sy Ismael alleen agtergelaat.
Sy het eerste die naaste heuwel, Safa, uitgeklim om oor die omringende gebied uit te kyk. Toe sy niks sien nie, het sy na die ander heuwel, Marwa, gegaan. Wanneer Hagar op een van die heuwels was, kon sy Ismael sien en het sy geweet hy is veilig. Op die vlakte tussen die heuwels kon sy hom egter nie sien nie en het sy gehardloop. Sy het sewe keer heen en weer in die hitte gehardloop voordat sy na haar seun teruggekeer het. Daar het sy ’n fontein gesien wat ontspring het waar die aartsengel Gabriël die grond met sy vlerk aangeraak het. Dié fontein is bekend as die Zamzam-put, en het gedien as ’n bron van water vir Hagar en ’n beloning vir haar geduld.
Ligging
Al-Masdjid al-Haram huisves die Kaäba, die fokuspunt van gebed vir alle Moslems. Safa – van waar die rituele staptog, die saj, begin – is sowat 100 m van die Kaäba af geleë en Marwa sowat 350 m. Die afstand tussen die heuwels is sowat 450 m, en dus is die hele staptog sewe keer heen en weer sowat 3,15 km ver. Die twee heuwels en die pad tussenin is nou onderdak en vorm deel van die moskee.
Die saj (سعى saʿy, "soektog") is in herinnering aan Hagar se soeke na water en God se genade om gebede te verhoor.
In die Koran
Safa en Marwa word ook in die Koran genoem.
"Voorwaar, Safã en Marwa is van die tekens van Allah; daarom sal hy wat ’n bedevaart na die Huis onderneem, of ’n besoek daar gaan aflê, sonder blaam wees as hy rondom albei van hulle gaan. En wie vrywillig goeie dade doen – laat hy weet: Allah is Erkentlik, Alwetend.
In die Westerse kultuur
Safa is na bewering die berg waarna verwys word in die algemene spreekwoord "As die berg nie na Mohammed wil kom nie, moet Mohammed na die berg toe gaan". Dit was nadat Mohammed die berg volgens ’n oorlewering beveel het om na hom te kom en die berg onbeweeglik bly staan het. Die spreekwoord word dikwels verkeerdom aangehaal.
Yinchuan
Yinchuan (Chinees: 银川) is die hoofstad van die Chinese outonome gebied Ningxia met 'n bevolking van 1 993 088 in 2010.
Die stad is in die verrenoorde van China, net suid van die grens met Mongolië geleë. Die Geelrivier vloei deur Yinchuan en die naam van die stad beteken "silwerrivier". Dit het as hoofstad van die westelike Xia-ryk gedien.
Prinses Alice van Battenberg
Prinses Alice van Battenberg, later prinses Andreas van Griekeland en Denemarke (Victoria Alice Elizabeth Julia Marie; 25 Februarie 1885 – 5 Desember 1969), was die ma van prins Philip, Hertog van Edinburg, en die skoonma van koningin Elizabeth II.
Lewe
duimnael|links|180px|Portret deur Philip de László, 1907. (Privaat versameling van prins Philip, Hertog van Edinburg.)
Alice was ’n agterkleindogter van koningin Victoria en het in Duitsland, Engeland en die gebied om die Middellandse See grootgeword. Sy was doof weens oorerflike faktore. Nadat sy in 1903 met prins Andreas van Griekeland en Denemarke getroud is, het sy in Griekeland gewoon totdat die Griekse koninklike familie in 1917 uit die land verban is. Toe haar man ’n paar jaar later terugkeer, is hy gedeeltelik geblameer vir die feit dat Griekeland die Grieks-Turkse Oorlog (1919–1922) verloor het en die gesin is weer eens verban tot met die herstel van die Griekse monargie in 1935.
In 1930 is skisofrenie by haar gediagnoseer en sy is in ’n inrigting in Switserland opgeneem. Daarna het sy en haar man nie meer saamgewoon nie. Ná haar herstel het sy die meeste van haar tyd aan welsynwerk in Griekeland gewy. Sy het ook ’n Oosters-Ortodokse kloosterorde vir nonne gestig met die naam Christelike Susterskap van Martha en Maria.
Ná die val van koning Konstantyn II van Griekeland en die militêre oorname van die land in 1967 is sy deur haar seun en skoondogter genooi om in Buckingham-paleis in Londen te woon waar sy twee jaar later oorlede is.
Sam Menning
Sam Menning (5 Januarie 1925 – 29 Maart 2010) was 'n Amerikaanse akteur. Hy was bekend vir sy rolle in die rolprente The Eyes of Eddie Mars (1984), The Prestige (2006), en The Onion Movie (2008), en in die televisiereeks My Name Is Earl (2005).
Erica karwyderi
Erica karwyderi is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom by Elgin-vallei en Botrivier voor. Die plant het 'n voorkomsgebied van kleiner as 2 km2 en daar is minder as 200 plante oor. Die habitat word bedreig deur oorbeweiding, landbou, indringerplante, padkonstruksie en konstruksie van rioolwerke in die Karwyderskraal heuwels. In die Elgin-vallei is die plant uitgewis deur die aanlê van druiwe wingerde en die kweek van orgidees.
Mickey Brantford
Mickey Brantford (26 Maart 1912 – 18 Oktober 1983) was 'n Engelse akteur. Hy was bekend vir sy rolle in die rolprente Suspense (1930), The Stolen Necklace (1933), Strictly Illegal (1935), en They Came to a City (1944).
Tony Sirico
Tony Sirico (29 Julie 1942-8 Julie 2022) was 'n Amerikaanse akteur. Hy was bekend vir sy rolle in die rolprente Goodfellas (1990), Mighty Aphrodite (1995), en Café Society (2016), en in die televisiereeks The Sopranos (1999).
Force India
Die Force India F1-span was 'n Formule 1-span wat vanaf die 2008-seisoen tot in 2017 aan die Formule Een-wêreldkampioenskap deelgeneem het.
Brosbrood
Geskiedenis
Die eerste brosbrood was die Middeleeuse koekiesbrood. Broodbakkers het die oorblywende deeg van die broodmaakproses teen 'n lae temperatuur in 'n oond uitgedroog totdat dit beskuit geword het. Die Engelse woord biscuit beteken twee keer gebak. Die gis in die brooddeeg is mettertyd met botter vervang om brosbrood te maak.
Force India
Die span se renjaers in 2016 was Sergio Pérez en Nico Hülkenberg, en in 2017 en 2018 Pérez en Esteban Ocon.
Erica keeromsbergensis
Erica keeromsbergensis is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Keeromsberg en Kwadousberge voor. Die voorkomsgebied is kleiner as 10 km2 groot en die plant word beskou as seldsaam. Die plant se habitat is natuurlik beskut teen veldbrande, dit groei teen en tussen rotse en klippe waar vuur nie sommer kan kom nie.
Sint Christopher
Sint Christopher (?–251 n.C.; Latyn: Christophorus; Grieks: Χριστόφορος, "Christus-draer") was die man wat Jesus glo oor ’n rivier gedra en daarom die beskermheilige van reisigers geword het. Hy is 'n heilige in die Rooms-Katolieke Kerk en die Oosters-Ortodokse Kerk.
Christopher word as 'n belangrike heilige beskou wat in talle lande en tydperke vereer is (of steeds vereer word). Sy naamdag is 24 Julie (vóór die Tweede Vatikaanse Konsilie val sy naamdag op 25 Julie, maar omdat dit ook die naamdag van die apostel Jacobus is, is St. Christopherdag een dag aangeskuif). In die Ortodokse Kerk val sy feesdag op 9 Mei. In die Oosters-Ortodokse tradisie word hy dikwels as 'n reus met 'n hondekop uitgebeeld.
In die Middeleeue was Christopher een van die Veertien Noodhelpers of Heilige Helpers, wat in 'n noodgeval as groep aangeroep kon word. Hy sou mense teen peste en 'n onvoorsiene dood beskerm (met ander woorde, om te sterwe sonder om die laaste sakramente te ontvang). Vanweë die kort lewensverwagting van mense in daai tyd was afdrukke en beelde van die draer van Christus in die laat Middeleeue op markpleine, in huise en in kerke te vind. Een van hierdie afdrukke (die sogenaamde Buxheimer Christophorus in Manchester) dra die opskrif Christofori faciem die quacumque tueris Illa nempe die morte male non morieris (Afrikaans: 'Op elke dag wat jy die gelaat van Christopher aanskou, sal jy sekerlik nie 'n kwade dood sterf nie').
Sint Christopher is die beskermheilige van reisigers, almal wat die pad aandurf, skrynwerkers, skilders, pelgrims, vrugtehandelaars, boekbinders, skatgrawers, boogskutters, hoedemakers, tuiniers en kinders. Hy beskerm mense teen besmetlike siektes, onverwagte dood, die pes, droogte, onweer, hael, watersnood, vuurrampe, oogsiektes en selfs tandpyn.
Die enige St. Christopher-katedraal ter wêreld is in die stad Roermond, waar 'n beeld van hom met Christus op sy skouer die katedraal versier. In die stad Schagen is 'n St. Christopherkerk. Die kerk is deur A. Tepe ontwerp en in 1883 gebou.
Ghaap
Die plant ghaap (Hoodia gordonii) kom natuurlik in Suid-Afrika en Namibië voor. Dit is eeue lank deur Boesmans en Khoikhoi gebruik om hul eetlus te demp in tye van voedselskaarste met droogtes. Die Wetenskaplike en Nywerheidnavorsingsraad (WNNR) het die plant se aktiewe bestanddeel geïsoleer en dit aan die farmaseutiese bedryf beskikbaar gestel wat dit nou as dieetpil bemark. Sedert 2002 betaal die WNNR gebruiksregte vir hierdie tradisionele kennis wat tot die ontwikkeling van die pil gelei het. Die geld word in 'n fonds gestort wat aangewend word vir die ontwikkeling van die Boesmangemeenskappe in Suider-Afrika.
Ghaap is 'n blaarlose vetplant en die blomme het 'n onwelriekende geur. Meesal word die plant bestuif deur vlieë. Die Boesmans noem die plant ǁhoba (uitspraak: ; die eerste klank is 'n laterale kliek).
Erica keetii
Erica keetii is 'n plant wat tot die genus Erica behoort en die plant is inheems aan die Wes-Kaap.
Grysrifhaai
Die Grysrifhaai (Carcharhinus amblyrhynchos) is 'n haai wat in die Indiese-Pasifiese area, die Rooisee en aan die ooskus van Afrika noordwaarts vanaf St. Lucia voorkom. Die haai staan ook bekend as die Kortneus-swartsterthaai en in Engels as die Shortnose blacktail shark.
Voorkoms
Die haai is bruingrys van kleur en het 'n swart rand op die stert-, tweede dorsale en anale vinne (almal behalwe die eerste dorsale vin). Die haai word tot 1.9 meter (6.2 voet) lank. Dit is wit aan die onderkant.
Habitat en gewoontes
Dit word meestal gesien by koraalriwwe in water wat 3 tot 140 m diep is. Die haai is aggressief en vreet seekatte, vis, tjokka en is vivipaar.
Charlyne Yi
Charlyne Yi (gebore 4 Januarie 1986) is 'n Amerikaanse aktrise en skryfster. Sy is bekend vir haar rolle in die rolprente Knocked Up (2007), Cloverfield (2008), en This Is 40 (2012), en in die televisiereeks Steven Universe (2013).
Nederduitse Gereformeerde Kerk
duimnael|regs|240px|Die Groote Kerk-gebou in 2009. Dit huisves [[NG gemeente Kaapstad, die oudste in die land, maar die gebou van die NG gemeente Paarl is die oudste wat steeds as kerkgebou gebruik word.]]
Die Nederduitse Gereformeerde Kerk (afgekort N.G. Kerk of NGK) is die oudste Kerk in Suid-Afrika en 'n lid van die Nederduits Gereformeerde Kerkfamilie, asook die oudste van die Drie Susterkerke. Die NGK het in 2008 1 162 gemeentes gehad in Suid-Afrika, Namibië, Zimbabwe, Zambië, Botswana en Londen geleë. Talle jonger kerke het reeds uit die sendingwerk van die NG Kerk gegroei soos Malawi, Nigerië en Portugal.
Geskiedenis
Deel van Jan van Riebeeck se opdrag was om sending onder die heidene te doen. Saam met lede van die Nederduitse Gereformeerde Kerk het hy as't ware die opening van die nedersetting met ’n gebed waargeneem. Die sieketrooster het baie godsdienstige pligte uitgevoer, terwyl die sakramente deur leraars op besoekende skepe bedien is. Die eerste vaste predikant was ds. Joan van Arckel.
Op 18 Augustus 1665 word die eerste NG gemeente, Kaapstad, gestig. In die volgende jare groei die bevolking, eers met die aankoms van die Franse Hugenote en later deur die koms van die Britse Setlaars. Hierna vermeerder die gemeentes stelselmatig met die trek van nedersetters na die binneland. Met die opening van die eerste Sinode op 2 November 1824 was daar reeds 14 gemeentes van die kerk.
Kontak met die inheemse bevolking het ’n unieke geleentheid gebied vir sendingwerk en onderwys. Die kerk se bydrae is egter gekortwiek deur ’n tekort aan predikante en predikante vanaf Nederland en Skotland moes in hierdie tekort voorsien. Deur die Groot Trek in die laat dertigerjare van die 19de eeu, het ’n groot deel van die bevolking oor die noordelike grens (Oranjerivier) van die Kaapkolonie getrek na die gebiede wat later bekend sou staan as die Oranje-Vrystaat, Natal en Transvaal.
duimnael|regs|230px|Stellenbosch se NG moedergemeente is die tweede oudste in Suid-Afrika. Talle nuwe gemeentes het sodoende ontstaan en die behoefte aan predikante het toegeneem. Die golf van liberalisme wat oor Europa gespoel het, het die behoefte aan eie teologiese opleiding vir die NG Kerk gestimuleer en die eerste Kweekskool word in 1859 op Stellenbosch gestig.
Deur die jare is ook pogings aangewend om kerkeenheid tussen die NG Kerk, die Nederduitsch Hervormde Kerk en die Gereformeerde Kerke in Suid-Afrika tot stand te bring.
Na die herroeping van sy teologiese en morele steun aan apartheid in 1986 en 1990, het die NG Kerk se ekumeniese betrekkinge grootliks uitgebrei sodat hy nou lid is van die Suid-Afrikaanse Raad van Kerke, die Gereformeerde Ekumeniese Raad en die Wêreldbond van Gereformeerde Kerke. Sedert 1994 het die momentum om vereniging met die Verenigende Gereformeerde Kerk in Suider-Afrika, die NG Kerk in Afrika en die Reformed Church in Africa toegeneem. Die NG Kerk het goeie verhoudings met die meeste kerke in Suid-Afrika.
Weens 'n algemene afname in die Afrikaner-bevolking van Suid-Afrika en 'n drasties dalende geboortesyfer, het die lidmaattal van die kerk ook gedaal van byvoorbeeld sowat 960 000 belydende en 427 000 dooplidmate in 1990 tot 880 000 belydende en 248 000 dooplidmate in 2008. Binne die volgende ses jaar het die belydende lidmate met gemiddeld meer as 18 000 per jaar tot 777 000 gedaal, vergeleke met 'n daling van gemiddeld 4 444 per jaar tussen 1990 en 2008.
Regeringstruktuur
Verteenwoordigers van gemeentes word verteenwoordig in 'n ring, 'n groep ringe vorm 'n sinode. In 1962 is die volgende konstituerende kerke in sinodale verband van die Nederduitse Gereformeerde Kerk verenig: NG Kerk in Suid-Afrika (Kaapland), NG Kerk van Natal, NG Kerk in die Oranje-Vrystaat, NG Kerk van Transvaal en NG Kerk in Suidwes-Afrika. Midde-Afrika het in 1963 in die algemene sinodale verband van die NG Kerk as onafhanklike sinode ontstaan, maar in Julie 2003, weens die daling in lidmaattalle tot sowat 1 300 in 14 gemeentes in Zimbabwe en een in Zambië, verenig met die Noordelike Sinode, die ou Noord-Transvaal, om net as enkele ring voort te bestaan. Tans bestaan die Algemene Sinode, wat elke vier jaar vergader, uit: Wes-en-Suid-Kaapland, NG Kerk in Oos-Kaapland, Sinode van Noord-Kaapland, NG Kerk in KwaZulu-Natal, Sinode van Wes-Transvaal, Noordelike Sinode, NG Sinode Hoëveld, Oostelike Sinode en Sinode van Namibië. Die huidige (2006) moderator is prof. P.J. Strauss (2008).
Stamland
Die Nederduitse Gereformeerde Kerk het tydens die Tagtigjarige Oorlog (1568-1648) die amptelike staatskerk van die Republiek van die Sewe Verenigde Nederlande geword. In 1816 (ná die stigting van die Koninkryk van Nederland) is die naam verander na Nederlandse Hervormde Kerk. Op 1 Mei 2004 het die Nederlandse Hervormde Kerk opgegaan in die Protestantse Kerk in Nederland (PKN), wat ná die samesmelting ongeveer 2 miljoen lidmate gehad het. Dit het intussen afgeneem tot 1,68 miljoen.
SV Buchonia Flieden
SV Buchonia Flieden is 'n sportklub uit Flieden in die deelstaat Hessen in Duitsland, veral bekend vir sy sokkerafdeling.
Die klub is in 1912 gestig en sy grootste prestasie was toe die hoofrondte van die DFB-Pokal in 1980 gehaal is. Behalwe sokker, het die klub ook afdelings vir tennis en tafeltennis.
Arielle Jacobs
Arielle Jacobs (gebore 9 September 1988) is 'n Amerikaanse aktrise en vervaardiger. Sy is bekend vir haar rolle in die rolprente Water Lilies (2005) en Tower of Silence (2018), en in die televisiereeks Taxi Brooklyn (2014).
Joppe, Nederland
Joppe is ’n dorp in die munisipaliteit Lochem in die provinsie Gelderland in Nederland.
Baardskeerdersbosvuurpylaalwyn
Die Baardskeerdersbosvuurpylaalwyn (Aloiampelos juddii), voorheen Aloe juddii, is 'n rankaalwyn wat endemies is aan die Wes-Kaap waar dit voorkom saam met die fynbos in die berge van Gansbaai tot by Baardskeerdersbos. In Engels staan dit bekend as die Koudeberg aloe. Die plant is vernoem na mnr. Eric Judd, 'n Kaapse botaniese kunstenaar wat in aalwyne spesialiseer.
Die plant spruit weer uit na 'n veldbrand. Die blomme is rooi-oranje en die plant blom in November.
Bybelgenootskap van Suid-Afrika
Die Bybelgenootskap van Suid-Afrika is 'n maatskappy sonder winsoogmerk wat homself te doel stel om bekostigbare Bybels aan alle Suid-Afrikaners, in hulle eie taal en in geskikte formate beskikbaar te stel. Die genootskap is 'n volle lid van die Wêreldbond van Bybelgenootskappe, 'n wêreldwye netwerk wat in meer as 240 lande en gebiede werksaam is. Hulle hoofkantoor is in Bellville, met vyf streekkantore in Kaapstad, Bloemfontein, Durban, Kempton Park en Port Elizabeth. Hulle publikasieprogram word deur geldinsameling befonds en sluit die vertaling, produksie en verspreiding van Bybels in.